smcproject/ml-wiki-sentences huggingface dataset:
മരാമരം എന്ന ചിത്രത്തിലും ഒരു ഗാനം രചിച്ചിട്ടുണ്ട്.
കൂടാതെ പ്രശസ്തമായ ഷക്കീല എന്ന ബോളിവുഡ് സിനിമയിലെ മലയാളം ഗാനത്തിന്റെ രചനയും ഹരികുമാർ ആണ് നിർവഹിച്ചത്.
സിനിമക്ക് പുറമെ ഭക്തിഗാനങ്ങൾ, യുവജനോത്സവ ഗാനങ്ങൾ ആയി നിരവധി ഗാനങ്ങളുടെ രചന നിർവഹിച്ചിട്ടുണ്ട്.
സഖാവിന്റെ പ്രിയസഖി എന്ന സിനിമയിലൂടെ ഒരു ഗാനത്തിന്റെ രചനയും സംഗീതവും ആലാപനവും നിർവഹിച്ചു കൊണ്ടു ഒരു ഗാനത്തിന്റെ എല്ലാ ക്രെഡിറ്റ്സും സ്വന്തമാക്കിയിട്ടുണ്ട്.
ആൽബങ്ങൾ, സിനിമേതരഗാനങ്ങൾ
കുട്ടിക്കാലം മുതൽക്കേ കവിതകൾ എഴുതിയിരുന്നു.
തന്റെ 19 വയസ്സിൽ സംഗീതകോളേജിൽ പഠിച്ചു കൊണ്ടിരിക്കവേ ആകാശവാണിക്ക് വേണ്ടി ഒരു ദേശഭക്തിഗാനം രചിച്ചു പാടി കൊണ്ടായിരുന്നു  തുടക്കം.
2007 മുതൽ സംഗീതസംവിധാനമേഖലയിൽ സജീവമായി എങ്കിലും പിന്നെയും പത്തു വർഷങ്ങൾ കഴിഞ്ഞു 2017 മുതൽ ആണ് സിനിമയിൽ സജീവമാവുന്നത്.
ആ ഒരു കാലഘട്ടത്തിൽ യുവജനോത്സവഗാനങ്ങൾ, തുളു , മലയാളം നാടകങ്ങൾ , ആൽബങ്ങൾ ഉൾപ്പെടെ അഞ്ഞൂറോളം ഗാനങ്ങളുടെ രചനയും സംഗീതവും നിർവഹിച്ചിട്ടുണ്ട് .
എം പി വീരേന്ദ്രകുമാറിന്റെ സ്മരണാർത്ഥം ഇറങ്ങിയ വീരേന്ദ്രം , കണ്ണൂർ സർവ്വകലാശാല തീം സോങ് , കൈരളി ടീവി വിഷു സോങ് 2023 ആയ വിഷുകൈനീട്ടം എന്ന ആൽബം എന്നിവയാണ് ശ്രദ്ധേയമായ സിനിമേതര സംഗീത സംഭാവനകൾ.
കാക്കപ്പൊന്ന് എന്ന ചിത്രത്തിലെ കളമെഴുതുകയായ് എന്ന ഗാനത്തിന്റെ സംഗീതത്തിലൂടെ ട്വന്റി ഫോർ ഫ്രെയിംസ്ന്റെ 2021-2022 ലെ മികച്ച സംഗീതസംവിധായകനുള്ള പുരസ്‌കാരം ഹരികുമാറിനെ തേടിയെത്തി.
സംഗീതരംഗത്തുള്ള പ്രവർത്തനങ്ങൾ പരിഗണിച്ചുകൊണ്ട് കണ്ണൂർ സർവ്വകലാശാല മ്യൂസിക് ബോർഡ് പാനൽ അംഗത്വം നൽകിയിട്ടുമുണ്ട്.
കോഴിക്കോട് ചലച്ചിത്രക്കൂട്ടായ്‌മയുടെ സംഗീതവിഭാഗത്തിൽ 2023 ലെ കലാസപര്യ പുരസ്‌കാരജേതാവ് ആണ്.
2024 ൽ ഇന്ത്യൻ ഫിലിം അക്കാദമിയുടെ സ്പെഷ്യൽ ജൂറി പുരസ്‌കാരജേതാവ് ആണ്.
ടോയിൻ അഡെഗ്ബോള ഇംഗ്ലീഷ് വിലാസം https://ml.wikipedia.org/wiki/Toyin_Adegbola
നൈജീരിയൻ ചലച്ചിത്ര നടിയും നിർമ്മാതാവും സംവിധായികയുമാണ് ടോയിൻ അസെവോ ടു റീ മെക്ക (ജനനം ഡിസംബർ 28, 1961) കരിയർ
1984-ൽ നോളിവുഡിലെ യൊറൂബ ഭാഷാ ചിത്രങ്ങളിലൂടെയാണ് ടോയിൻ തന്റെ അഭിനയ ജീവിതം ആരംഭിച്ചത്.
അവർ ഒസുൻ സ്റ്റേറ്റ് ആർട്സ് ആൻഡ് കൾച്ചർ കൗൺസിലിന്റെ ബോർഡ് അംഗമാണ്.
അവർ നോളിവുഡ് മേഖലയിലെ ഒരു ജനപ്രിയ മുഖമാണ്.
അഡെഗ്ബോള ഒരു പത്രപ്രവർത്തകൻ ശ്രീ. ആന്റണി കൊളവോലെ അഡെഗ്ബോളയെ വിവാഹം കഴിച്ചു.
അവർ ടെലിവിഷൻ ഹൗസ് ഇബാദനിൽ ജോലി ചെയ്യുമ്പോഴാണ് പരേതനായ ഭർത്താവിനെ കാണുന്നത്.
അക്കാലത്ത്, മിസ്റ്റർ അഡെഗ്ബോള എൻടിഎ ലാഗോസിൽ ജോലി ചെയ്യുകയായിരുന്നു.
അഡെഗ്ബോളയ്ക്ക് രണ്ട് കുട്ടികളുണ്ട്.
ഒരു മകളും ഒരു മകനും.
ഇരുവരും അയർലണ്ടിലെ ഡബ്ലിനിലാണ് താമസിക്കുന്നത്.
അവർക്ക് രണ്ട് പേരക്കുട്ടികളും ഉണ്ട്.
2016 മാർച്ച് 5 ശനിയാഴ്ച, ഹിസ് റോയൽ മജസ്റ്റി അലയേലുവ ഒബാ ഐസക് അഡെറ്റോയി ഒലോകോസ് 11, ഒസുൻ സംസ്ഥാനത്തിലെ ഒകെ-ഇരുണിലെ യെയേ മെസോ എന്ന തലക്കെട്ട് അവർക്ക് നൽകി.
ടോയ് സ്റ്റോറി
പിക്സാർ അനിമേഷൻ സ്റ്റുഡിയോസ് നിർമിച്ചു വാൾട്ട് ഡിസ്നി പിക്ചർസ്‌ വിതരണം നിർവ്വഹിച്ചു 1995-ൽ റിലീസ് ചെയ്ത ഒരു അമേരിക്കൻ അനിമേഷൻ ചിത്രമാണ് ടോയ് സ്റ്റോറി .
ജോൺ ലാസ്സെറ്റർ സംവിധാനം ചെയ്ത ഈ ചിത്രം ആദ്യത്തെ മുഴുനീള കമ്പ്യൂട്ടർ അനിമേഷൻ ചിത്രവും പിക്സാറിന്റെ ആദ്യ ചിത്രവുമാണ്.
ഒരു കൂട്ടം പാവകളുടെ കഥപറയുന്ന ടോയ് സ്റ്റോറി, മുഖ്യകഥാപാത്രങ്ങളായ വുഡി എന്ന ഒരു കൗബോയ് പാവ, പിന്നെ ബസ്സ് ലൈറ്റിയർ എന്ന ഒരു ബഹിരാകാശ സഞ്ചാരിയുടെ രൂപമുള്ള പാവയും തമ്മിലുള്ള ബന്ധം വെള്ളിത്തിരയിൽ അവതരിപ്പിച്ചു.
മനുഷ്യരെ പോലെ സംസാരിക്കാനും ചലിക്കാനും ശേഷിയുള്ള പാവകൾ പക്ഷെ, മനുഷ്യരുടെ മുന്നിൽ ജീവനില്ലാത്തപോലെ നടിക്കും.
ചിത്രത്തിന് കഥയെഴുതിയത് ജോൺ ലാസ്സെറ്റർ, ആൻഡ്രൂ സ്റ്റാൻറ്റൺ, ജോയൽ കോഹൻ, അലെക് സൊകൊലോ, ജോസ് വീഡൺ എന്നിവർ ചേർന്നാണ്.
1988 -ൽ പിക്സാർ നിർമ്മിച്ച, ഒരു പാവയുടെ കാഴ്ചപ്പാടിൽ നിന്ന് കഥപറഞ്ഞ, ടിൻ ടോയ് എന്ന ഷോർട്ട് ഫിലിമിന്റെ വിജയത്തിന് ശേഷം ഡിസ്നി അവരെ ഒരു മുഴുനീള കമ്പ്യൂട്ടർ അനിമേഷൻ ചിത്രത്തിനായി സമീപിച്ചു.
ലാസ്സെറ്റർ, സ്റ്റാൻറ്റൺ, പീറ്റ് ഡോക്ടർ എന്നിവർ കഥ പലരീതിയിൽ അവതരിപ്പിക്കാൻ ശ്രമിച്ചെങ്കിലും ഡിസ്നി അവയെല്ലാം തിരസ്കരിക്കുകയാണ് ചെയ്തത്.
അനേകം പരാജയപ്പെട്ട ശ്രമങ്ങൾക്ക്  നിർമ്മാണം നിർത്തിവെക്കുകയും, തിരക്കഥ തിരുത്തിയെഴുതാൻ ശ്രമിക്കുകയും ചെയ്തു.
ഒടുവിൽ ആഗ്രഹിച്ച ഭാവവും പ്രമേയം ഉള്ള ഒരു തിരകഥ രൂപപ്പെടുത്താൻ അവർക്ക് കഴിഞ്ഞു.
അന്ന് നാമമാത്രമായ ജീവനക്കാരുണ്ടായിരുന്ന പിക്സാർ സ്റ്റുഡിയോ സാമ്പത്തിക ബുദ്ധിമുട്ടുകൾക്കിടയിലും സ്വയം ചിത്രം നിർമ്മിക്കുകയായിരുന്നു.
ബോക്സ് ഓഫീസിൽ വൻവിജയം നേടിയ ചിത്രം 361 ദശലക്ഷം ഡോളർ വരുമാനം നേടി.
ചിത്രത്തിന്റെ അനിമേഷൻ, തിരക്കഥയുടെ സങ്കീർണത, നർമം എന്നിവ പ്രശംസിക്കപ്പെട്ടു.
എക്കാലത്തെയും മികച്ച അനിമേഷൻ ചിത്രങ്ങളിൽ ഒന്നായാണ് പല നിരൂപകരും ചിത്രത്തെ കണക്കാക്കുന്നത്.
മികച്ച തിരക്കഥ, മികച്ച പശ്ചാത്തല സംഗീതം, മികച്ച ഗാനം (“യു ഹാവ് ഗോട്ട് എ ഫ്രണ്ട് ഇൻ മീ”) എന്നിവക്ക് അക്കാദമി അവാർഡ് നാമാനിർദ്ദേശങ്ങൾ ലഭിച്ചതു കൂടാതെ ഒരു സ്പെഷ്യൽ അചീവ്മെന്റ് അവാർഡ് ഈ ചിത്രം നേടുകയും ചെയ്തു.
2005 -ൽ ചിത്രത്തിന്റെ സാംസ്‌കാരിക, ചരിത്രപരമായ, സൗന്ദര്യപരമായ പ്രാധാന്യം കണക്കിലെടുത്ത് നാഷണൽ ഫിലിം റെജിസ്റ്ററിയിൽ ഉൾപ്പെടുത്തി.
ടോയ് സ്റ്റോറി അനേകം പാവകൾ, വീഡിയോ ഗെയിംസ്, തീം പാർക്ക് ആകർഷണങ്ങൾ എന്നിവക്ക് പ്രചോദനമായി.
രണ്ടു അനുബന്ധചിത്രങ്ങൾ ടോയ് സ്റ്റോറി 2 , ടോയ് സ്റ്റോറി 3 എന്നിവ യഥാക്രമം 1999-ലും 2010-ലും പുറത്തിറങ്ങി.
നാലാം ചിത്രമായ ടോയ് സ്റ്റോറി 4 2018 -ൽ റിലീസ് ചെയ്യുമെന്ന് പ്രതീക്ഷിക്കുന്നു.
ട്രെയിൻ ടു ബുസാൻ
2016 ൽ പുറത്തിറങ്ങിയ ഒരു ദക്ഷിണ കൊറിയൻ ഹൊറർ ചലച്ചിത്രമാണ് ട്രെയിൻ ടു ബുസാൻ .
ഗോങ് യു, ജുങ് യു-മി പിന്നെ മാ ഡോങ്-സിയോക് എന്നിവർ മുഖ്യ കഥാപാത്രങ്ങളെ അവതരിപ്പിച്ച ചിത്രം സംവിധാനം നിർവഹിച്ചത് യിയോൻ സാങ്-ഹോ ആണ്.
2016 മെയ് 13 ന് ചലച്ചിത്രം കാൻ ചലച്ചിത്രമേളയിൽ പ്രദർശിപ്പിക്കപ്പെട്ടു.
ഒരു കോടിയിലേറെ പ്രേക്ഷകരെ തീയറ്ററിൽ എത്തിക്കുന്നതിൽ വിജയിച്ച ചിത്രം ഈ നേട്ടം കൈവരിക്കുന്ന ആദ്യ കൊറിയൻ ചലച്ചിത്രമാണ്.
അവലംബം പുറത്തേക്കുള്ള കണ്ണികൾ Train to Busan's Official website Archived 2016-11-03 at the Wayback Machine .
ട്രെയിൻ ടു ബുസാൻ at the Korean Movie Database ട്രെയിൻ ടു ബുസാൻ ഇന്റർനെറ്റ് മൂവി ഡാറ്റാബേസിൽ റോട്ടൻ ടൊമാറ്റോസിൽ നിന്ന് Train to Busan ട്രെയിൻ ടു ബുസാൻ at HanCinema
ഡയസ്കൊറിയേൽസ്
സപുഷ്പിസസ്യങ്ങളിലെ ഏകബീജപത്രികളിലെ ഒരു നിരയാണ് ഡയസ്കൊറിയേൽസ് (Dioscoreales) .
മൂന്നു കുടുംബങ്ങളിൽ 22 ജനുസുകളിലായി ഏതാണ്ട് 850 സ്പീഷിസുകൾ ഈ നിരയിലുണ്ട്.
Male Dioscorea batatas ( D. polystachya ) in Hooker's A General System of Botany 1873 അവലംബം വയനയ്ക്ക് ലേഖനങ്ങളും അധ്യായങ്ങളും , In Rudall et al (1995) , In Wilson Morrison (2000) Excerpts {{ cite journal }} : Invalid | ref=harv ( help ) ; Unknown parameter | lastauthoramp= ignored ( | name-list-style= suggested) ( help ) {{ cite journal }} : Invalid | ref=harv ( help ) {{ cite journal }} : Invalid | ref=harv ( help ) CS1 maint: unrecognized language ( link ) , In Seberg et al (2010) {{ cite journal }} : Invalid | ref=harv ( help ) ഗ്രന്ഥങ്ങൾ {{ cite book }} : Invalid | ref=harv ( help ) CS1 maint: unrecognized language ( link ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Cite has empty unknown parameter: | 1= ( help ) ; Invalid | ref=harv ( help ) CS1 maint: unrecognized language ( link ) {{ cite book }} : Invalid | ref=harv ( help ) CS1 maint: unrecognized language ( link ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) ; Unknown parameter | editorlink= ignored ( | editor-link= suggested) ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) CS1 maint: unrecognized language ( link ) {{ cite book }} : Unknown parameter | editorlink1= ignored ( | editor-link1= suggested) ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) CS1 maint: unrecognized language ( link ) ഡാറ്റാബേസ് {{ cite web }} : Invalid | ref=harv ( help ) {{ citation }} : Invalid | ref=harv ( help ) ഏ പി ജി {{ cite journal }} : Invalid | ref=harv ( help ) {{ cite journal }} : Invalid | ref=harv ( help ) {{ cite journal }} : Invalid | ref=harv ( help ) {{ cite journal }} : Invalid | ref=harv ( help ) പുറാത്തേക്കുള്ള കണ്ണികൾ Dioscoreales: Air potatoes and Bat flowers Kress WJ.
Dioscoreales.
Encyclopædia Britannica 2016 വിക്കിസ്പീഷിസിൽ ഡയസ്കൊറിയേൽസ് എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Dioscoreales എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഡയോസ്ക്കോറിയേസി ഇംഗ്ലീഷ് വിലാസം https://ml.wikipedia.org/wiki/Dioscoreaceae ഇംഗ്ലീഷ് വിലാസം https://ml.wikipedia.org/wiki/Dioscoreaceae
എകബീജപത്രികളിൽപ്പെടുന്ന സസ്യകുടുംബമാണ് ഡയോസ്ക്കോറിയേസി .
10 ജീനസ്സുകളും 650 ഓളം സ്പീഷീസും ഈ കുടുംബത്തിൽ ഉൾപ്പെടുത്തിയിരിക്കുന്നു.
ഉഷ്ണമേഖലാപ്രദേശങ്ങളിലെല്ലായിടങ്ങളിലും ഇവ വളരുന്നു.
കിഴങ്ങിൽ നിന്ന് ഇലകളുണ്ടാകുന്നില്ല.
നീണ്ട ഒരു പ്രാഥമികകാണ്ഡം വളർന്ന് വള്ളിയായി മാറി അതിലാണ് ഇലകളുണ്ടാകുന്നത്.
ഈ വള്ളി ചുറ്റിപ്പടരുന്ന ഏകവർഷിയാണ്.
പ്രാഥമിക കാണ്ഡത്തിൽ നിന്ന് വേരുകളുണ്ടാവുകയും ഭക്ഷ്യശേഖരം നടത്തുകയും ചെയ്യുന്നു.
ഭൂകാണ്ഡമാണ് ഭക്ഷ്യയോഗ്യമായ കിഴങ്ങായി രൂപാന്തരപ്പെടുന്നത്.
ഹൃദയാകാരത്തിലുള്ള ലഘുപത്രങ്ങൾ സമ്മുഖമായോ ഏകാന്തരന്യാസത്തിലോ വിന്യസിച്ചിരിക്കും.
ഇലകൾക്ക് ജാലിക സിരാവിന്യാസമാണുള്ളത്.
ഇലഞെട്ടുകൾ കോണീയവും ചുവടുഭാഗം പിരിഞ്ഞതുമാണ്.
ഇലകളുടെ കക്ഷ്യങ്ങളിൽ നിന്ന് ചെറുകന്ദങ്ങൾ ഉണ്ടാകാറുണ്ട്.
ഇലയുടെ കക്ഷ്യങ്ങളിൽ നിന്ന് കുലകളായിട്ടാണ് പുഷ്പങ്ങളുണ്ടാകുക.
ദ്വിലിംഗാശ്രയികളോ ഉഭയലിംഗികളോ ആയ പുഷ്പങ്ങൾക്ക് രണ്ടു വൃത്തങ്ങളിലായി ക്രമീകരിക്കപ്പെട്ട ആറ് പരിദളപുടങ്ങൾ ഉണ്ടായിരിക്കും.
നളിനാകാരത്തിലുള്ള പരിദളങ്ങളുടെ ചുവടുഭാഗം യോജിച്ചനിലയിലാണെങ്കിലും അഗ്രം ആറായി പിളർന്നിരിക്കുന്നു.
ഇതിനു ആറു കേസരങ്ങളുണ്ട്.
ഇവയിൽ മൂന്നെണ്ണം വന്ധ്യകേസരങ്ങളായിരിക്കും.
അണ്ഡാശയം അധോവർത്തിയും ത്രികോണികവും മൂന്നു കോശങ്ങളോടു കൂടിയതുമാണ്.
ഓരോ അണ്ഡകോശത്തിലും രണ്ട് അണ്ഡങ്ങൾ വീതമുണ്ടായിരിക്കും.
മൂന്നു ചെറിയ വർത്തികകളുണ്ട്.
ഫലം മൂന്നു ചിറകുകളുള്ള സമ്പുടമോ ബെറിയോ ആയിരിക്കും.
ഉരുതോ, പരന്നതോ, ആയ വിത്തുകൾക്ക് ചിറകുകളുണ്ട്.
ഭ്രൂണം ചെറുതും കട്ടികൂടിയ ആൽബ്യുമിനുകൾകൊണ്ട് പൊതിഞ്ഞിരിക്കുന്നതുമാണ്.
ഇഞ്ചിക്കാച്ചിൽ , കാച്ചിൽ , കാട്ടുകാച്ചിൽ , ചെറുകിഴങ്ങ് , നനകിഴങ്ങ് , നൂറാൻ കിഴങ്ങ് , പെരുമുള്ളൻ കിഴങ്ങ് എന്നിവ ഈ കുടുംബത്തിൽപ്പെടുന്നു.
കാച്ചിൽ കിഴങ്ങിലുള്ള ചില ആൽക്കലോയിഡുകൾ നേരിയ വിഷാംശമുള്ളവയാണ്.
രണ്ടു പ്രാവശ്യം വെള്ളത്തിലിട്ടു തിളപ്പിച്ച് ഊറ്റിക്കളഞ്ഞ് വിഷാംശം നിശ്ശേഷം നീക്കാം.
കാച്ചിൽക്കിഴങ്ങിൽ കാത്സ്യം ഓക്സലേറ്റ് ക്രിസ്ററലുകളുള്ളതിനാൽ ചൊറിച്ചിൽ ഉണ്ടാക്കും.
ഇനങ്ങൾ Dioscoreaceae ( sensu stricto ) Borderea Dioscorea Epipetrum Rajania Stenomeris Tamus (often included in Dioscorea ) (Taccaceae) Tacca (Trichopodaceae) Avetra Trichopus
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡയോസ്ക്കോറിയേസി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അവലംബം ഗ്രന്ഥസൂചി , In Rudall et al (1995) {{ cite book }} : Unknown parameter | editorlink1= ignored ( | editor-link1= suggested) ( help ) പുറത്തേക്കുള്ള കണ്ണികൾ Dioscoreaceae Archived 2007-10-13 at the Wayback Machine .
, Taccaceae Archived 2016-03-03 at the Wayback Machine .
, Trichopodaceae Archived 2010-12-13 at the Wayback Machine .
Monocot families (USDA) Flora of North America : Dioscoreaceae NCBI Taxonomy Browser Dioscoreaceae links Archived 2008-10-12 at the Wayback Machine .
, Taccaceae links Archived 2008-05-13 at the Wayback Machine .
, Trichopodaceae links Archived 2008-05-13 at the Wayback Machine .
at CSDL, Texas Dioscoreaceae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഡാനി ഇംഗ്ലീഷ് വിലാസം https://ml.wikipedia.org/wiki/Danny
പ്രശസ്ത മലയാളം സം‌വിധായകൻ ടി.വി. ചന്ദ്രന്റെ സം‌വിധാനത്തിൽ 2001-ൽ പുറത്തിറങ്ങിയ മലയാളചലച്ചിത്രമാണ് ഡാനി .
മമ്മൂട്ടി ആണ് നായക കഥാപാത്രത്തെ അവതരിപ്പിച്ചത്.
പ്രശസ്ത് നർത്തകി മല്ലിക സാരാഭായ് , സിദ്ദിഖ് , വാണി വിശ്വനാഥ് എന്നിവരാണു മറ്റു കഥാപാത്രങ്ങളെ അവതരിപ്പിച്ചത്.
പുരസ്കാരങ്ങൾ ദേശീയ ചലച്ചിത്രപുരസ്കാരം മികച്ച മലയാളചലച്ചിത്രത്തിനുള്ള ദേശീയ ചലച്ചിത്രപുരസ്കാരം - ഡാനി കേരളസംസ്ഥാന ചലച്ചിത്രപുരസ്കാരം മികച്ച സംവിധായകൻ - ടി.വി. ചന്ദ്രൻ മികച്ച ഛായാഗ്രഹണം - കെ.ജി. ജയൻ മികച്ച പ്രോസസങ്ങ് - ചിത്രാഞ്ജലി സ്റ്റുഡിയോ അവലംബം പുറംകണ്ണികൾ Danny ഇന്റർനെറ്റ് മൂവി ഡാറ്റാബേസിൽ Danny at the Malayalam Movie Database Unni R. Nair.
(June 7, 2001).
"Dani— Travelling with history" Archived 2008-09-20 at the Wayback Machine .
Screen India "മമ്മൂട്ടി:ഭാഷയും ദേശവും- 6" Archived 2011-03-07 at the Wayback Machine .
Manuvilsan.
"Danny Review: Man as a mere instrument of the society" Archived 2010-12-12 at the Wayback Machine .
Cinemaofmalayalam.net
ഡാഫ്‌നെ ഓസ്‌ബോൺ ഇംഗ്ലീഷ് വിലാസം https://ml.wikipedia.org/wiki/Daphne_Osborne
ഡാഫ്‌നെ ജെ. ഓസ്ബോൺ (7 മാർച്ച് 1930 - 16 ജൂൺ 2006) ഒരു ബ്രിട്ടീഷ് സസ്യശാസ്ത്രജ്ഞയായിരുന്നു.
പ്ലാന്റ് ഫിസിയോളജി മേഖലയിലെ അവരുടെ ഗവേഷണങ്ങൾ അഞ്ച് പതിറ്റാണ്ടുകളായി വ്യാപിക്കുകയും അതിന്റെ ഫലമായി ഇരുനൂറിലധികം പേപ്പറുകളിൽ ഇരുപത് എണ്ണം നേച്ചറിൽ പ്രസിദ്ധീകരിച്ചു.
ടൈംസിലെ അവരുടെ മരണവാർത്തയിൽ അവരുടെ ശാസ്ത്രീയ നേട്ടങ്ങളെ "ഐതിഹാസികം" എന്നാണ് വിശേഷിപ്പിച്ചത്.
ബൊട്ടാണിക്കൽ സൊസൈറ്റി ഓഫ് അമേരിക്ക അവരുടെ വിജയത്തിന് "അവരുടെ അതിശയകരമായ ബൗദ്ധിക ശൈലി, ശ്രദ്ധേയവും ഗ്രാഹ്യപരവുമായ പരീക്ഷണാത്മക കണ്ടെത്തലുകൾക്കായുള്ള അവരുടെ സാമീപ്യവുമായി സംയോജിപ്പിച്ചിരിക്കുന്നു ".
അവരുടെ ഗവേഷണം പ്ലാന്റ് ഹോർമോണുകൾ, സീഡ് ബയോളജി, പ്ലാന്റ് ഡി‌എൻ‌എ റിപ്പയർ എന്നിവയിൽ ശ്രദ്ധ കേന്ദ്രീകരിച്ചു.
ഗ്യാസ് എഥിലീൻ ഉപയോഗിച്ചുള്ള പ്രവർത്തനത്തിലൂടെയാണ് അവർ കൂടുതൽ അറിയപ്പെടുന്നത്.
പ്രത്യേകിച്ചും എഥിലീൻ ഒരു പ്രകൃതിദത്ത സസ്യ ഹോർമോൺ ആണെന്നും ഇത് വാർദ്ധക്യത്തിന്റെ പ്രധാന റെഗുലേറ്ററാണെന്നും ഇതിന്റെ ഫലമായി ഇലകളും പഴങ്ങളും കൊഴിയുന്നുവെന്നും തെളിയിക്കുന്നു.
പ്ലാന്റ് ഹോർമോൺ പ്രവർത്തനം മനസിലാക്കുന്നതിനുള്ള ഒരു മാതൃകയായി ടാർഗെറ്റ് സെൽ എന്ന ആശയം അവർ തുടങ്ങി.
അച്ഛൻ കൊളോണിയൽ അഡ്മിനിസ്ട്രേറ്ററായിരുന്ന ഇന്ത്യയിൽ ജനിച്ച ഓസ്ബോൺ കേംബ്രിഡ്ജിലെ ദി പേഴ്സ് സ്കൂളിൽ ചേർന്നു.
ലണ്ടനിലെ കിംഗ്സ് കോളേജിൽ നിന്ന് രസതന്ത്രത്തിൽ ബിഎസ്‌സിയും സസ്യശാസ്ത്രത്തിൽ എംഎസ്‌സിയും നേടി.
കെന്റ്, വൈ കോളേജിലെ ലണ്ടൻ സർവകലാശാലയിൽ നിന്നായിരുന്നു പ്ലാന്റ് ഗ്രോത്ത് റെഗുലേറ്റേഴ്സ് എന്ന വിഷയത്തിൽ പിഎച്ച്ഡി എടുത്തത്.
ആർ. ലൂയിസ് വെയ്ൻ ആയിരുന്നു അവരുടെ സൂപ്പർവൈസർ.
അമേരിക്കയിലെ കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്നോളജിയുടെ ബയോളജി ഡിപ്പാർട്ട്മെന്റിൽ ഫുൾബ്രൈറ്റ് സ്കോളറായി അവളുടെ ആദ്യത്തെ ബിരുദാനന്തര ബിരുദം നേടി.
അവിടെ സസ്യശാസ്ത്രജ്ഞനായ ഫ്രിറ്റ്സ് വെന്റിനൊപ്പം ജോലി ചെയ്തു.
ഓസ്ബോണിന്റെ കരിയറിലെ ഭൂരിഭാഗവും അഗ്രികൾച്ചറൽ റിസർച്ച് കൗൺസിലിൽ (എആർ‌സി) ചെലവഴിച്ചു.
പിന്നീട് അഗ്രികൾച്ചറൽ ആൻഡ് ഫുഡ് റിസർച്ച് കൗൺസിൽ (എ‌എഫ്‌ആർ‌സി) എന്ന് പുനർനാമകരണം ചെയ്തു.
1952-ൽ, ഓക്സ്ഫോർഡ് യൂണിവേഴ്സിറ്റിയിലെ എആർ‌സി യൂണിറ്റ് ഓഫ് എക്സ്പിരിമെന്റൽ അഗ്രോണമിയിൽ ചേർന്നു.
അവിടെ 1970-ൽ യൂണിറ്റ് അടയ്ക്കുന്നതുവരെ ജോലി ചെയ്തു.
തുടർന്ന് കേംബ്രിഡ്ജ് സർവകലാശാലയിലെ പുതിയ എആർ‌സി യൂണിറ്റ് ഓഫ് ഡെവലപ്‌മെന്റൽ ബോട്ടണിയിൽ ഡെപ്യൂട്ടി ഡയറക്ടർ സ്ഥാനം ഏറ്റെടുത്തു.
കേംബ്രിഡ്ജിൽ പഠിക്കുന്ന കാലത്ത് ചർച്ചിൽ കോളേജിലെ ആദ്യത്തെ വനിതാ ഫെലോ ആയി.
കൂടാതെ കോളേജിലെ ആദ്യത്തെ വനിതാ പിഎച്ച്ഡി വിദ്യാർത്ഥിയുടെ മേൽനോട്ടവും നടത്തി..
1978-ൽ യൂണിറ്റ് അടച്ചതിനുശേഷം, ഓക്സ്ഫോർഡിന് തൊട്ടടുത്തുള്ള ബെഗ്‌ബ്രോക്കിലെ എ‌എഫ്‌ആർ‌സി കള ഗവേഷണ സംഘടനയിൽ ചേർന്നു.
അവിടെ 1985-ൽ അടച്ചുപൂട്ടുന്നതുവരെ ജോലി ചെയ്തു.
ഡെപ്യൂട്ടി ചീഫ് സയന്റിഫിക് ഓഫീസർ, ബ്രിട്ടീഷ് സിവിൽ സർവീസിലെ സീനിയർ സ്ഥാനം എന്നിവ നേടി.
1985-ൽ ഓസ്ബോൺ സിവിൽ സർവീസിൽ നിന്ന് വിരമിക്കുകയും ഓക്സ്ഫോർഡ് സർവകലാശാലയിലെ പ്ലാന്റ് സയൻസസ് ഡിപ്പാർട്ട്‌മെന്റിൽ വിസിറ്റിംഗ് പ്രൊഫസറായും ഓപ്പൺ യൂണിവേഴ്‌സിറ്റി , ഓക്‌സ്‌ഫോർഡിലെ സോമർവില്ലെ കോളേജിലെ ഓണററി റിസർച്ച് ഫെലോ ആയി.
1991-ൽ, ബോഴ്‌സ് ഹില്ലിലെ ഫോക്‌സ്‌കോംബ് ഹാളിലെ ഓപ്പൺ യൂണിവേഴ്‌സിറ്റിയിലെ ഓക്‌സ്‌ഫോർഡ് റിസർച്ച് യൂണിറ്റിലേക്ക് താമസം മാറ്റി.
അവിടെ 2006-ൽ മരണം വരെ തുടർന്നു.
ഓപ്പൺ യൂണിവേഴ്സിറ്റിയിൽ പഠിക്കുന്ന കാലത്ത് റോയൽ സൊസൈറ്റിയുടെ അന്താരാഷ്ട്ര ഗവേഷണ പദ്ധതികൾക്ക് നേതൃത്വം നൽകി.
യൂണിലിവർ , വെൽകം ട്രസ്റ്റ് , ബയോടെക്നോളജി ആന്റ് ബയോളജിക്കൽ സയൻസസ് റിസർച്ച് കൗൺസിൽ എന്നിവയിൽ നിന്നും ധനസഹായം നേടി.
ഡെഡ് പോയറ്റ്‌സ് സൊസൈറ്റി
1989ൽ പുറത്തിറങ്ങിയ ഒരു അമേരിക്കൻ ഹോളിവുഡ് ചലച്ചിത്രമാണ് ഡെഡ് പോയറ്റ്‌സ് സൊസൈറ്റി, ഡെഡ് പോയെറ്റ്‌സ് സൊസൈറ്റി ചെരിച്ചുള്ള എഴുത്ത് (Dead poets society) ചെരിച്ചുള്ള എഴുത്ത് .
പ്രമുഖ അമേരിക്കൻ നടൻ റോബിൻ വില്യംസ് നായക കഥാപാത്രമായിരുന്നു.
ടോം ഷൂൾമാൻ രചന, പീറ്റർ വിയെർ സംവിധാനവും നിർവഹിച്ചു.
1959ആണ് സിനിമയിലെ കാലഘട്ടം.
കർശനവും യാഥാസ്ഥികവുമായ വിദ്യാഭ്യാസ രീതികൾ പിന്തുടരുന്ന വെൽട്ടൺ അക്കാദമി എന്ന പേരിലുള്ള ഒരു സാങ്കൽപ്പിക ധനിക സ്‌കൂളിൽ നടക്കുന്ന സംഭവങ്ങളാണ് സിനിമയുടെ ഇതിവൃത്തം.
സ്‌കൂളിൽ പഠിപ്പിക്കാൻ എത്തുന്ന ഇംഗ്ലീഷ് അദ്ധ്യാപകൻ കവിതകളിലൂടെ വിദ്യാർത്ഥികളെ പ്രചോദിപ്പിക്കുന്നതാണ് മൂലകഥ.
കലാപരവും വാണിജ്യവുമായ വിജയമായിരുന്ന ഈ ചലച്ചിത്രം ബ്രിട്ടണിലെ മികച്ച സിനിമയ്ക്കുള്ള ബാഫ്റ്റ, ഫ്രാൻസ്, ഇറ്റലി എന്നീ രാജ്യങ്ങളിലെ മികച്ച വിദേശ ചലച്ചിത്രത്തിനുള്ള പുരസ്‌കാരം എന്നിവ നേടി.
മികച്ച തിരക്കഥയ്ക്കുള്ള ഓസ്‌കർ അവാർഡ് ഷൂൾമാന് ലഭിച്ചു.
മലയാളത്തിൽ 2000ൽ ലൈഫ് ഈസ് ബ്യൂട്ടിഫുൾ എന്ന പേരിൽ ഇറങ്ങിയ സിനിമയിൽ ഡെഡ് പോയറ്റ്‌സ് സൊസൈറ്റിയിൽ നിന്നുള്ള കഥാതന്തു ഉപയോഗിച്ചിട്ടുണ്ട്.
ഈ ചിത്രം പക്ഷേ, ബോക്‌സ് ഓഫിസിൽ പരാജയപ്പെട്ടിരുന്നു.
1959ൽ വെൽട്ടൺ അക്കാദമിയിൽ ടോഡ് ആൻഡേഴ്‌സൺ എന്ന അന്തർമുഖനായ വിദ്യാർത്ഥി ചേരുന്നു.
ഉന്നതവിദ്യാഭ്യാസത്തിന് വിദ്യാർത്ഥികളെ പ്രാപ്തരാക്കുന്ന കർക്കശമായ ചട്ടങ്ങളുള്ള ഒരു ഹയർ സെക്കൻഡറി സ്‌കൂളാണ് വെൽട്ടൺ.
ടോഡിന്റെ സഹോദരൻ മുൻപ് വെൽട്ടണിലെ വിദ്യാർത്ഥിയായിരുന്നു.
വെൽട്ടണിലെ ഭാവി വാഗ്ദാനങ്ങളിൽ ഒരാൾ എന്ന നിലയിലാണ് ടോഡ് അവതരിപ്പിക്കപ്പെടുന്നത്.
ടോഡിന്റെ ഹോസ്റ്റൽ മുറിയിലെ താമസക്കാരൻ നീൽ പെറിയുടെ സുഹൃത്തുക്കൾ ടോഡിനെയും അവരുടെ സൗഹൃദ വലയത്തിൽ ചേർക്കുന്നു.
പ്രണയിക്കാൻ വെമ്പുന്ന നോക്‌സ് ഓവർസ്ട്രീറ്റ്, ബുദ്ധിജീവി പരിവേഷമുള്ള റിച്ചാർഡ് കാമറോൺ, ഉറ്റസുഹൃത്തുക്കളായ സ്റ്റീവൻ മീക്ക്‌സ്, ജെറാർഡ് പിറ്റ്‌സ് തന്റേടിയായ ചാർളി ഡാൾട്ടൺ എന്നിവരാണ് അവരുടെ സൗഹൃദവലയം.
സ്‌കൂൾ ജീവിതത്തിന്റെ ആദ്യദിവസം കുട്ടികൾ ജോൺ കീറ്റിംഗ് എന്ന അദ്ധ്യാപകന്റെ ഇംഗ്ലീഷ് പോയട്രി ക്ലാസ്സ് അറ്റൻഡ് ചെയ്യുന്നു.
വെൽട്ടണിലെ വ്യവസ്ഥാപിത രീതികൾക്ക് വിരുദ്ധമാണ് അയാളുടെ അദ്ധ്യാപനം.
വെൽട്ടണിലെ പൂർവ വിദ്യാർത്ഥി കൂടിയായ അദ്ദേഹം കുട്ടികൾക്ക് നൽകുന്ന ഉപദേശം 'ജീവിതം അതിസാധാരണമാക്കു' എന്നതാണ്.
ഈ അർഥമുള്ള 'കാർപ് ഡെയിം' എന്ന ലാറ്റിൻ വാക്ക് കുട്ടികൾക്ക് കീറ്റിംഗ് പറഞ്ഞു കൊടുക്കുന്നു.
കുട്ടികൾ അത് വേദവാക്യമായി സ്വീകരിക്കുന്നു.
കീറ്റിംഗ് വ്യത്യസ്തമായ പഠന രീതികൾ നടപ്പാക്കുന്നത് തുടരുന്നു.
ജീവിതത്തെ വ്യത്യസ്തമായി കാണാൻ എല്ലാ വിദ്യാർത്ഥികളോടും ഡെസ്‌കിനു മുകളിൽ കയറി നിന്ന് ലോകം കാണാനും, കവിതാ നിരൂപണ പുസ്തകത്തിന്റെ ആദ്യ പേജ് കീറിക്കളയാനും അദ്ദേഹം നിർദ്ദേശിക്കുന്നുണ്ട്.
സ്വന്തം വ്യക്തിത്വം സൃഷ്ടിക്കാൻ കുട്ടികളെ പ്രേരിപ്പിക്കുന്ന കീറ്റിംഗിന്റെ സമീപനങ്ങൾ കാർക്കശ്യക്കാരനായ പ്രിൻസിപ്പല്ഡ ഗെയ്ൽ നോളന് രസിക്കുന്നില്ല.
കീറ്റിംഗ് വെൽട്ടണിൽ വിദ്യാർത്ഥിയായിരുന്ന കാലത്ത് അദ്ദേഹവും സുഹൃത്തുക്കളും ചേർന്ന് ഡെഡ് പോയറ്റ്‌സ് സൊസൈറ്റി എന്ന പേരിൽ ഒരു അനധികൃത കവിതാ പാരായണ സംഘം രൂപീകരിച്ചത് പഴയ മാഗസിനിൽ നിന്ന് നീൽ കണ്ടെത്തുന്നു.
തുടർന്ന് രാത്രികാലങ്ങളിൽ സ്‌കൂൾ ഹോസ്റ്റൽ മതിൽ ചാടിക്കടന്ന് തൊട്ടടുത്തുള്ള ഒരു ഗുഹയിൽ കുട്ടികൾ സമ്മേളിക്കുന്നു.
പ്രശസ്തരുടെ കവിതകളും സ്വന്തം കവിതകളും അവർ പരസ്പരം പാടി കേൾപ്പിക്കുന്നു.
ക്‌നോക്‌സ് അവന്റെ കുടുംബ സുഹൃത്തിന്റെ മകളുമായി പ്രണയത്തിലാകുന്നു.
നീൽ അക്കാദമയിൽ നടക്കുന്ന അഭിനയ പരിശീലന ക്യാമ്പിൽ പങ്കെടുക്കുന്നു.
ഷേക്‌സ്പിയറുടെ മിഡ്‌സമ്മർനൈറ്റ്‌സ് ഡ്രീം എന്ന നാടകത്തിൽ നീൽ അഭിനയിക്കുന്നു.
ടോഡിനെ സ്വന്തം പുറന്തോടിൽ നിന്ന് പുറത്തു വരാൻ കീറ്റിംഗ് സഹായിക്കുന്നു.
ഇതിനിടയ്ക്ക് ചാർളി ഡാൾട്ടൺ ഡെഡ് പോയറ്റ്‌സ് സൊസൈറ്റിയുടെ പേരിൽ സ്‌കൂൾ ദിനപത്രത്തിൽ ലേഖനമെഴുതുന്നു.
പെൺകുട്ടികളെ വെൽട്ടൺ അക്കാദമിയിൽ പ്രവേശിപ്പിക്കണമെന്നായിരുന്നു അതിന്റെ ആവശ്യം.
ഇത് പ്രിൻസിപ്പൽ അറിയുകയും ചാർളിയെ ശിക്ഷിക്കുകയും ചെയ്യുന്നു.
മകനെ ഡോക്ടർ ആക്കാൻ വെമ്പുന്ന നീലിന്റെ പിതാവ്, അവൻ നാടകത്തിൽ അഭിനയിക്കുന്നത് അറിയുന്നതോടെ പ്രതിഷേധവുമായി സ്‌കൂളിൽ എത്തുന്നു.
നീലിനെ പിന്തിരിപ്പിക്കുന്നു.
ഒരു നടൻ ആകാനാണ് തനിക്ക് താൽപര്യമെന്ന് നീൽ അച്ഛനോട് വെളിപ്പെടുത്തുന്നു.
നാടകത്തിൽ നീൽ നല്ല പ്രകടനം നടത്തുന്നു.
നീലിന്റെ പിതാവ് ഇതിൽ ദേഷ്യപ്പെടുകയും ബലമായി നീലിനെ വീട്ടിലേക്ക് കൊണ്ടുപോകുകയും ചെയ്യുന്നു.
കീറ്റിംഗിനെ കുറ്റപ്പെടുത്തുന്ന നീലിന്റെ അച്ഛൻ അവനെ മിലിട്ടറി സ്‌കൂളിലേക്ക് മാറ്റുകയാണെന്ന് അറിയിക്കുന്നു.
ആ രാത്രി മാനസിക സംഘർഷങ്ങളെത്തുടർന്ന് നീൽ വെടിവച്ച് മരിക്കുന്നു.
നീലിന്റെ മരണത്തെ തുടർന്ന് പ്രിൻസിപ്പൽ നോളൻ അന്വേഷണം നടത്തുന്നു.
കീറ്റിംഗിനുമേൽ കുറ്റം ചാരാനാണ് അധികൃതർ ശ്രമിക്കുന്നത്.
ഡെഡ് പോയറ്റ് സൊസൈറ്റി രൂപീകരിച്ച് കുട്ടികളെ വഴിതെറ്റിച്ചത് കീറ്റീംഗ് ആണെന്ന് എഴുതി നൽകാൻ പ്രിൻസിപ്പൽ രക്ഷിതാക്കളുടെ മുന്നിൽവച്ച് ആവശ്യപ്പെടുന്നു.
തങ്ങളുടെ ഭാവി സംരക്ഷിക്കാൻ കുട്ടികൾ കീറ്റിംഗിന് എതിരായി മൊഴി നൽകുന്നു.
എതിരഭിപ്രായം പ്രകടിപ്പിച്ച ചാർളി ഡാൾട്ടണെ സ്‌കൂളിൽ നിന്ന് പുറത്താക്കുന്നു.
സ്‌കൂളിൽ നിന്ന് പുറത്താക്കപ്പെട്ട കീറ്റിംഗ് തന്റെ ഏതാനും വസ്തു വകകൾ എടുക്കാൻ തിരികെ ക്ലാസ് മുറിയിൽ എത്തുന്നു.
പ്രിൻസിപ്പൽ പോയട്രി ക്ലാസ്സ് എടുക്കുകയാണ് അ്‌പ്പോൾ.
കുറ്റബോധം കൊണ്ട് തലകുനിച്ചിരിക്കുകയാണ് ടോഡ് അടക്കമുള്ള വിദ്യാർത്ഥികൾ.
കീറ്റിംഗ് ക്ലാസ്സ് വിട്ട് പുറത്തേക്ക് പോകാൻ ഒരുങ്ങുമ്പോൾ മാപ്പ് അപേക്ഷിച്ച് ടോഡ് അലറുന്നു.
ഭാവിയോർത്ത് എല്ലാവരും കീറ്റിംഗിനെ ഒറ്റിക്കൊടുക്കുകയായിരുന്നു എന്ന് വിളിച്ചു പറഞ്ഞ് അവൻ ഡെസ്‌കിന് മുകളിൽ കയറി നിൽക്കുന്നു. 'ഓ ക്യാപ്ടൻ! മൈ ക്യാപ്ടൻ' എന്നാണ് കുട്ടികൾ കീറ്റിംഗിനെ അഭിസംബോധന ചെയ്തിരുന്നത്.
ഇത് ടോഡ് ആവർത്തിക്കുന്നു.
തുടർന്ന് ഡെഡ് പോയറ്റ്‌സ് സൊസൈറ്റിയിലെയും മറ്റു വിദ്യാർത്ഥികളും ഓരോരുത്തരായി ഡെസ്‌കിനു മുകളിൽ കയറി നിന്ന് തങ്ങളുടെ ഐക്യദാർഢ്യം അറിയിക്കുന്നു.
കുട്ടികളുടെ സ്്‌നേഹം സ്വീകരിച്ച് കീറ്റിംഗ് വിടവാങ്ങുന്നു.
പ്രധാന അഭിനേതാക്കൾ റോബിൻ വില്യംസ് (ജോൺ കീറ്റിംഗ്) റോബർട്ട് ഷോൺ ലിയോനാർഡ് (നീൽ പെറി) ഏഥൻ ഹോക് (ടോഡ് ആൻഡേഴ്‌സൺ) ജോഷ് ചാൾസ് (ക്‌നോക്‌സ് ഓവർസ്ട്രീറ്റ്) ഗെയൽ ഹാൻസൺ (ചാർളി ഡാൾട്ടൺ) നോർമൻ ലോയ്ഡ്(പ്രിൻസിപ്പൽ) നിർമ്മാണം
തിരക്കഥാ കൃത്ത് ടോം ഷൂൾമാൻ സ്വന്തം അനുഭവങ്ങളിൽ നിന്നാണ് സിനിമക്ക് തിരക്കഥ ഒരുക്കിയത്.
സാമുവൽ പിക്കെറിംഗ് എന്ന് അദ്ദേഹത്തിന്റെ അദ്ധ്യാപകനാണ് ജോൺ കീറ്റിംഗ് എന്ന കഥാപാത്രത്തിന് പ്രചോദനം.
ആദ്യ തിരക്കഥയിൽ കീറ്റിംഗ് മരണപ്പെടുന്ന രംഗം ഉണ്ടായിരുന്നു.
എന്നാൽ ഡെസ്‌കിന് മുകളിൽ കയറി നിന്ന് കുട്ടികൾ ആദരവ് പ്രകടിപ്പിക്കുന്ന രംഗമാക്കി ഇത് മാറ്റുകയായിരുന്നു.
ഏതാണ്ട് എല്ലാ നിരൂപകരും മികച്ച അഭിപ്രായമാണ് രേഖപ്പെടുത്തിയത്.
എന്നാൽ പ്രമുഖ നിരൂപകൻ റോജർ എബെർട്ട് മാത്രം ചിത്രം മോശമാണെന്ന് അഭിപ്രായപ്പെട്ടു.
ഖ്യാതി വാൾട്ട് വിറ്റ്മാൻ, ഹെന്റി ഡേവിഡ് തൊറോ എന്നീ കവികൾ ചിത്രത്തിലുടനീളം പരാമർശിക്കപ്പെടുന്നുണ്ട്.
ഇവരുടെ കവിതാ ശകലങ്ങൾ സിനിമ പുറത്തിറങ്ങിയതോടെ വലിയ ജനപ്രീതി നേടി. 'കാർപ് ഡെയിം' എന്ന ശകലവും വിഖ്യാതമായി.
2014ൽ റോബിൻ വില്യംസ് ആത്മഹത്യ ചെയ്തപ്പോൾ സോഷ്യൽ മീഡിയയിൽ ആദരം അർപ്പിക്കാൻ ആരാധാകർ ഉപയോഗിച്ചത് 'ഓ ക്യാപ്ടൻ! മൈ ക്യാപ്ടൻ!'
എന്ന വാചകമാണ്.
തന്നെ അഭിസംബോധന ചെയ്യാൻ കുട്ടികൾക്ക് കീറ്റിംഗ് പഠിപ്പിച്ചു നൽകുന്ന വാചകമാണ് 'ഓ ക്യാപ്ടൻ! മൈ ക്യാപ്ടൻ!'.
ഇത് യഥാർത്ഥത്തിൽ കവി വാൾട്ട് വിറ്റ്മാൻ അമേരിക്കൻ പ്രസിഡന്റ് എബ്രഹാം ലിങ്കണിന്റെ മരണത്തെക്കുറിച്ച് എഴുതിയ കവിതയുടെ തലക്കെട്ടാണ്.
അനുകരണം
ലൈഫ് ഈസ് ബ്യൂട്ടിഫുൾ എന്ന പേരിൽ 2000ൽ ഫാസിൽ സംവിധാനം ചെയ്ത സിനിമ ഡെഡ് പോയറ്റ്‌സ് സൊസൈറ്റിയെ അവലംബിച്ചായിരുന്നു.
പൂർണമായും ഹോളിവുഡ് ചലച്ചിത്രത്തിന്റെ പകർപ്പായിരുന്നില്ല ഈ സിനിമ.
കീറ്റിംഗ് എന്ന അദ്ധ്യാപകന് സമാനമായ വിനയചന്ദ്രൻ എന്ന കഥാപാത്രമാണ് സിനിമയിൽ ഉണ്ടായിരുന്നത്.
മോഹൻലാൽ ആയിരുന്നു അഭിനേതാവ്‌.
സിനിമ വാണിജ്യമായി പരാജയമായിരുന്നു.
ഡെർമറ്റോളജി ഇംഗ്ലീഷ് വിലാസം https://ml.wikipedia.org/wiki/Dermatology
ത്വക്ക് , നഖങ്ങൾ, മുടി , അവയുടെ രോഗങ്ങൾ എന്നിവയുമായി ബന്ധപ്പെട്ട വൈദ്യശസ്ത്രത്തിൻറെ ശാഖയാണ് ഡെർമറ്റോളജി അഥവാ ചർമ്മരോഗശാസ്ത്രം ( ത്വക്കുരോഗശാസ്ത്രം ).
മെഡിക്കൽ സർജിക്കൽ വിഭാഗങ്ങൾ ഇതിലുണ്ട്.
1819-ൽ ഗ്രീക്ക് പദങ്ങളായ ഡേർമറ്റോസും ലോജിയയും ചേർന്നാണ് ഇംഗ്ലീഷ് പദമായ ഡെർമറ്റോളജി വന്നത്.
(itself from δέρω dero , "to flay" ചരിത്രം
മനുഷ്യചരിത്രത്തിൻറെ തുടക്കം മുതൽ തന്നെ ചർമത്തിൽ കാണത്തക്ക വിധത്തിലുള്ള അടയാളങ്ങൾ കാണപ്പെട്ടിട്ടുണ്ട്, അവയിൽ ചിലത് ചികിത്സിച്ചു, ചിലത് ചികിത്സിച്ചില്ല.
1801-ൽ ആദ്യത്തെ ഗ്രേറ്റ് സ്കൂൾ ഓഫ് ഡെർമറ്റോളജി പാരിസിലെ പ്രശസ്തമായ സെന്റ്‌-ലൂയിസ് ആശുപത്രിയിൽ യാഥാർഥ്യമായി, മാത്രമല്ല ആദ്യ ടെക്സ്റ്റ് പുസ്തകങ്ങളും അറ്റ്ലസുകളും വന്നതും ഈ കാലഘട്ടത്തിലാണ്.
കോസ്മറ്റിക് ഡെർമറ്റോളജി: ഡെർമറ്റോളജിസ്റ്റുകൾ കോസ്മറ്റിക് സർജറി രംഗത്തെ ലീഡർമാരാണ്.
ചില ഡെർമറ്റോളജിസ്റ്റുകൾ സർജിക്കൽ ഡെർമറ്റോളജിയിലാണ് ഫെല്ലോഷിപ്പ് പൂർത്തിയാക്കുന്നത്.
ഡെർമറ്റോപതോളജി: ഒരു ഡെർമറ്റോപതോളജിസ്റ്റ് എന്നാൽ ത്വക്കിൻറെ പതോളജിൽ ശ്രദ്ധ കേന്ദ്രീകരിക്കുന്ന ഒരു പാതോളജിസ്റ്റ് അല്ലെങ്കിൽ ഡെർമറ്റോളജിസ്റ്റ് ആണ്.
ഡെർമറ്റോളജിസ്റ്റുകളും പാതോളജിസ്റ്റുകളും ഈ രംഗം പങ്കുവയ്ക്കുന്നു.
സാധാരണയായി ഒരു പാതോളജിസ്റ്റ് അല്ലെങ്കിൽ ഡെർമറ്റോളജിസ്റ്റ് ഒരു വർഷംകൊണ്ടാണ് ഡെർമറ്റോപതോളജി ഫെല്ലോഷിപ്പ് പൂർത്തിയാക്കുന്നത്.
ഇതിൽ ആറു മാസത്തെ ജനറൽ പാതോളജിയും 6 മാസത്തെ ഡെർമറ്റോപതോളജിയും ഉൾപ്പെടുന്നു.
ഇമ്മ്യൂണോഡെർമറ്റോളജി, മോഹ്സ് സർജറി, പീഡിയാട്രിക് ഡെർമറ്റോളജി, ടെലിഡെർമറ്റോളജി, ഡെർമറ്റോഎപിഡെമിയോളജി എന്നിങ്ങനെ വേറെയും ഡെർമറ്റോളജി ഫെല്ലോഷിപ്പുകൾ ഉണ്ട്.
തെറാപ്പികൾ
ഡെർമറ്റോളജിസ്റ്റുകൾ നൽകുന്ന തെറാപ്പികളിൽ ഇവയും ഉൾപ്പെടുന്നു: കോസ്മറ്റിക് ഫില്ലർ ഇഞ്ചക്ഷനുകൾ ലേസർ അല്ലെങ്കിൽ മറ്റു ഉപകരണങ്ങൾ ഉപയോഗിച്ചു ഹെയർ] റിമൂവൽ ഹെയർ ട്രാൻസ്പ്ലാന്റെഷൻ ഇൻട്രലേശണൽ തെറാപ്പി ലേസർ തെറാപ്പി ഫോട്ടോഡൈനാമിക് തെറാപ്പി ഫോട്ടോ തെറാപ്പി ലേസർ ഉപയോഗിച്ചുള്ള റ്റാറ്റൂ റിമൂവൽ ട്യൂംസെന്റ്‌ ലിപ്പോസക്ഷൻ ക്രയോസർജറി റേഡിയേശൻ തെറാപ്പി വിറ്റിലിഗോ സർജറി അലർജി ടെസ്റ്റിംഗ് സിസ്റ്റമിക് തെറാപ്പികൾ ടോപിക്കൽ തെറാപ്പികൾ അവലംബം
ഡേയ്ക്കിരി ഇംഗ്ലീഷ് വിലാസം https://ml.wikipedia.org/wiki/Daiquiri
റം കൊണ്ടുണ്ടാക്കുന്ന ഒരു കോക്ക്ടൈലാണ് ഡേയ്ക്കിരി .
ഇത് അന്തർദേശീയ ബാർമാൻ അസ്സോസിയേഷന്റെ ഔദ്യോഗിക കോക്ക്ടൈലുകളിൽ ഒന്നാണ് ഡേയ്ക്കിരിക്ക് പല വകവഭേദങ്ങളുണ്ട്.
ക്ലാസ്സിക് ഡേയ്ക്കിരി ഇപ്രകാരമാണുണ്ടാക്കുക ഒരു കോക്ക്ടൈൽ ഷേക്കറിൽ ഒരു ജിഗർ (jigger 29 മില്ലിലിറ്ററിനു തുല്യം)  വെള്ള റം, ഒരു ജിഗർ നാരങ്ങാ നീര്, ഒരു റ്റീസ്പൂൺ പഞ്ചസാര, രണ്ട് റ്റേബിൾസ്പൂൺ ക്രഷ് ചെയ്ത ഐസ് ഇട്ട് നല്ലോണം കുലുക്കുക.
എന്നിട്ട് സ്റ്റ്രൈൻ ചെയ്ത് ഒരു കോക്ക്ടൈൽ ഗ്ലാസ്സിൽ ഒഴിക്കുക.
ഒരു സ്ലൈസ് നാരങ്ങ വച്ച് ഗാർണിഷ് ചെയ്യാം.
ഐ ബി ഏ ഇതിനെ ഒരു ബിഫോർ ഡിന്നർ കോക്ക്ടൈൽ ആയിട്ടാണ് വർഗ്ഗീകരിച്ചിരിക്കുന്നത്.
സന്മാർഗദായിനി യുവജനസമാജം ഗ്രന്ഥശാല, കാട്ടാംപള്ളി ഇംഗ്ലീഷ് വിലാസം https://ml.wikipedia.org/wiki/Sanmargadayini_yuvajanasamajam_granthasala
കൊല്ലം ജില്ലയിൽ പ്രവർത്തിക്കുന്ന  എ പ്ലസ് ഗ്രേഡുള്ള ഒരു ഗ്രന്ഥശാലയാണ് സന്മാർഗദായിനി യുവജനസമാജം ഗ്രന്ഥശാല, കാട്ടാംപള്ളി.
കടയ്ക്കൽ ഇട്ടിവ ഗ്രാമ പഞ്ചായത്തിൽ സ്ഥിതി ചെയ്യുന്ന ഈ ഗ്രന്ഥശാല  2023 ലെ സംസ്ഥാന ലൈബ്രറി കൗൺസിൽ നൽകുന്ന ഒരു ലക്ഷം രൂപയുടെ ഇ.
എം.എസ് പുരസ്കാരത്തിന് അർഹമായി.
ഇരുപതിനായിരത്തോളം പുസ്തകങ്ങളുള്ള ലൈബ്രറിക്ക്  11 അംഗ ഭരണസമിതിയാണ് നേതൃത്വം നൽകുന്നത്.
കൊല്ലം ജില്ലയിലെ ഇട്ടിവ ഗ്രാമ പഞ്ചായത്തിലാണ് ഈഗ്രന്ഥശാല സ്ഥിതി ചെയ്യുന്നത്.
1950ൽ 832–-ാം നമ്പരായാണ്‌ ഗ്രന്ഥശാലക്ക് തുടക്കം.
തുടയന്നൂർ അരത്ത കണ്ടപ്പൻ ക്ഷേത്ര മൈതാനത്തായിരുന്നു ആദ്യകാല പ്രവർത്തനം.
പിന്നീട് മണലുവട്ടത്ത് വാടകകെട്ടിടത്തിലേക്കുമാറി.